ՈւԵՖԱ-ի Ազգերի լիգայում Հայաստանի մրցակիցներն արդեն հայտնի են: Այս տարվա սեպտեմբեր-նոյեմբերին մեր ընտրանին կհանդիպի ՆՀՀ Մակեդոնիայի, Լիխտենշտայնի եւ Ջիբրալթարի հավաքականների հետ: Ինչպես արդեն գրել ենք, մեր ընտրանին ընդգրկվել է Ազգերի լիգայի D լիգայի 4-րդ խմբում, որտեղ եթե գրավի առաջին տեղը, կտեղափոխվի C լիգա: Բացի դրանից՝ առաջինը լինելու դեպքում Հայաստանի ընտրանին իրավունք կստանա D լիգայի մյուս 3 խմբերի հաղթողների հետ օլիմպիական սկզբունքով վիճարկել «Եվրո-2020»-ի ուղեգրերից մեկը: